**JAVNI POZIV**

**za prijavu projekata udruga usmjerenih na osiguravanje pružanja podrške žrtvama i svjedocima u županijama u kojima nisu osnovani odjeli za podršku žrtvama i svjedocima**

 **Najčešća pitanja i odgovori**

20. rujna 2016.

1. Pitanje:

Može li ista udruga biti partner u projektu dvjema udrugama koje svaka samostalno prijavljuje projektni prijedlog, ali se nalaze na području iste županije?

 Odgovor:

Možete se prijaviti kao partner na jednom ili više projekata unutar iste županije (broj nije ograničen), jer će za financiranje biti odabran samo jedan projekt po županiji.

Nije prihvatljivo da budete partner u više od dvije županije.

1. Pitanje:

Je li prihvatljivo da se udruga koja ima sjedište u jednoj županiji prijavi kao partner na dva različita projekta čiji nositelji su iz iste županije, ali različite od županije sjedišta partnera?

 Odgovor:

Možete se prijaviti kao partner na jednom ili više projekata unutar iste županije (broj nije ograničen), jer će za financiranje biti odabran samo jedan projekt po županiji. Nije prihvatljivo da budete partner u više od dvije županije.

Sjedište (županija) partnera ne mora biti isto kao i sjedište (županija) prijavitelja.

1. Pitanje:

Ostvaruje li udruga koja se prijavi u partnerstvu prednost pri financiranju projekta?

 Odgovor:

Prema Uputi za prijavitelje, prednost pri financiranju projekta ostvaruju udruge koje u provedbu projekta uključuju partnere. Prijava projekta u partnerstvu te partnerstvo s udrugama koje imaju posebno znanje o problemima koji se rješavaju ovim Javnim pozivom i iskustvo u pružanju podrške žrtvama i svjedocima donosi dodatne bodove.

1. Pitanje:

Moraju li sve osobe koje će sudjelovati u provedbi projektnih aktivnosti (uključujući i vanjske stručne suradnike) potpisati Izjavu izvoditelja aktivnosti?

 Odgovor:

Sve osobe koje će sudjelovati u izvođenju projektnih aktivnosti trebaju potpisati Izjavu izvoditelja aktivnosti s navedenim aktivnostima koje će izvoditi.